Գո Գուանչան

Գո Գուանչան (; ), չինացի ձեռնարկատեր, Fosun-ի հիմնադիր և տնօրենների խորհրդի նախագահ, միլիարդատեր։ Ունի չինացի «Բաֆեթի» համբավ։

«Forbes» ամսագրի 2015 թվականի վարկանիշում չինացի միլիարդատերերի շարքում զբաղեցրել է 19-րդ տեղը՝ 5,7 միլիարդ դոլար կարողությամբ։

Կենսագրություն 
Ծնվել է գյուղացիական ընտանիքում։ Փիլիսոփայության բակալավրի կոչում է ստացել Շանհայի Ֆուդանի համալսարանում 1989 թվականին։ Հետո երեք տարի աշխատել է կոմսոմոլում.

1992 թվականին, կրկնուսուցման և համալսարանի օգնությամբ (մոտ 18 հազար դոլար) ստացած գումարով, երեք դասընկերների հետ միասին հիմնել է «Guangxin Technology Development Company» մարքեթինգային խումբը (որոնք բոլորն էլ մնում են բիզնեսի գործընկերներ), որոնց թվում էր նրա ապագա կինը՝ Թան Ցզյանը։ Բիզնեսի հաջողությանը նպաստել են Թան Ցզյանի հոր կապերը տեղի պաշտոնյաների հետ։ Աներոջ կապերի շնորհիվ ընկերությանը հաջողվել է 1993 թվականին բժշկական սարքավորումների վաճառքից վաստակել 100 մլն յուան։ 1994 թվականին Guangxin-ը դարձել է Fosun Group-ի գլխավոր հիմնադիրը, որը սկսել է ներդրումներ կատարել անշարժ գույքի և դեղագործության ոլորտում։

Fosun-ի աճող շահույթը ներդրվել է այլ ընկերություններում՝ հավատարիմ մնալով դիվերսիֆիկացման սկզբունքին։ 2002 թվականին Fosun-ը դարձել է հանրախանութի և ոսկերչական խանութի օպերատոր Shanghai Yuyuan Tourist Mart-ի ամենամեծ բաժնետերը։ Մեկ տարի անց ձեռք է բերել բաժնետոմս սեփականաշնորհված Nanjing Steel Group-ում, դրանում ներդնելով 200 միլիոն դոլար։ 2007 թվականին Fosun International-ի (խմբի միջազգային թև) 20%-ը ցուցակվել է Հոնկոնգի ֆոնդային բորսայում։

2010 թվականից Fosun-ը սկսել է ակտիվներ գնումներ անել ամբողջ աշխարհում՝ 1,1 միլիարդ դոլարի ներդրում կատարելով ֆրանսիական Club Med առողջարանային ցանցում։  Ընկերությանը պատկանում է Chase Manhattan Bank-ի նախկին կենտրոնակայանը, իտալական UniCredit Bank-ը և այլ անշարժ գույք, բաժնետոմսեր Cirque du Soleil կրկեսային ընկերությունում, ամերիկյան 8 կինոստուդիան։ Գուո Գուանչանգը օրինակ է վերցրել Ուորեն Բաֆեթից, որն ակտիվորեն ներդրումներ է կատարել ապահովագրության մեջ` բիզնեսը որպես իր կոնգլոմերատի ռազմավարության կառուցման մոդել։ «Fosun»-ի 50 միլիարդ դոլարի ակտիվների մեկ երրորդը ապահովագրական ընկերություններ են (պորտուգալական Caixa Seguros, American Meadowbrook, Israeli Phoenix և Prudential Financial-ի հետ համատեղ բիզնես՝ Pramerica Fosun Life Insurance)։

2014 թվականի դեկտեմբերին ռուբլու արժեզրկումից հետո Fosun-ը հետաքրքրվել է ռուսական շուկայով և հիմնել է Fosun Eurasia Capital-ը՝ Ռուսաստանում, ԱՊՀ երկրներում և Մոնղոլիայում ներդրումներ կատարելու համար։

2017 թվականին Գուո Գուանչանգը ներդրումներ է կատարել Մոսկվայի անշարժ գույքում։ Fosun Group-ը ձեռք է բերել Vozdvizhenka Center գրասենյակային համալիրը, որը կառուցվել է Voentorg-ի տեղում։  Փորձագետների կարծիքով՝ նախկին սեփականատեր Դմիտրի Ռիբոլովլևը կարող էր նրա դիմաց ստանալ 10-11 միլիարդ ռուբլի։  2021 թվականի գարնանը հայտնի է դարձել, որ Fosun Group-ը որոշել է շահույթ վերցնել և համալիրը վաճառել 17 միլիարդ ռուբլով։

Շանհայից Չինաստանի Ժողովրդական Քաղաքական Խորհրդատվական խորհրդի անդամ է։

Ծանոթագրություններ 

Ռուդիկ Ղարիբյանի հիշատակին նվիրված հոդվածներ